# DYSGU ANNIBYNNOL DAN GYFARWYDDYD: AGENDA AR GYFER CYNLLUNIO GWEITHREDOL

Bwriedir i’r Agenda ar gyfer Cynllunio Gweithredol hwn gael ei ddefnyddio gan dimau cyrsiau, neu adrannau cyfan, fel cymorth i ddylunio’n systematig cynllun o ddechrau’r broses i’r diwedd ar gyfer ymwreiddio dysgu annibynnol dan gyfarwyddyd yn ‘nhaith’ y myfyriwr. Gallech fabwysiadu dull grŵp cyfan a thrafod pob un o’r deg eitem yn ei dro, neu gallech rannu’n dri neu bedwar is-grŵp, y byddai pob un ohonynt yn gweithio ar glwstwr o eitemau cyn adrodd yn ôl a thrafodaeth cyfarfod llawn bellach. Dyma glystyru agweddau ar ddysgu annibynnol dan gyfarwyddyd a argymhellir ar gyfer dull cynllunio grŵp:

Grŵp A: Agweddau 1, 2 a 3.

Grŵp B: Agweddau 4, 5, 8 a 9

Grŵp C: Agweddau 6, 7 a 10.

Mae’n debygol eich bod eisoes yn gwneud nifer o bethau i gynnwys dysgu annibynnol dan gyfarwyddyd yn eich cwricwlwm, a bydd angen i chi nodi ac adolygu’r rhain fel paratoad ar gyfer eich cynllunio gweithredol. Gallai fod o ddefnydd i chi gwblhau’r gweithgareddau a nodir yn y daflen ‘Awgrymiadau rhannu arfer da o ddigwyddiadau rhwydweithio’, neu ddefnyddio’r deg set o awgrymiadau i gynnal archwiliad o arfer cyfredol yn eich tîm cwrs neu eich adran.

Mae’r ddogfen ‘Dysgu Annibynnol dan Gyfarwyddyd: trosolwg’ yn cynnig diffiniadau a gwybodaeth arall am ddysgu annibynnol dan gyfarwyddyd a’i fanteision.

Mae’r pecyn cymorth dysgu annibynnol dan gyfarwyddyd hwn hefyd yn cynnwys detholiad o adnoddau a dulliau ategol yr argymhellir i chi eu defnyddio wrth ddatblygu pob agwedd ar ddysgu annibynnol dan gyfarwyddyd. Mae’r rhain ar gael yn y ddogfen Cyfeiriadau ac Adnoddau Dysgu Annibynnol dan Gyfarwyddyd (neu wedi eu cynnwys mewn dolenni o’r ddogfen honno).

| **Agwedd ar ddysgu annibynnol dan gyfarwyddyd** | **Rhesymeg** | **Awgrymiadau ar gyfer gweithredu** |
| --- | --- | --- |
| 1. Cyd-ddealltwriaeth o natur a manteision dysgu annibynnol dan gyfarwyddyd

Dau bennill silwét gyda thri dot ar draws y top ohonynt | Nid oes un diffiniad a ffefrir o ddysgu annibynnol dan gyfarwyddyd, yn y llenyddiaeth nac yn y sector – nac yn y mwyafrif o sefydliadau. Gall diffyg eglurder achosi ansicrwydd ac effeithio’n negyddol ar allu myfyrwyr i fod yn ddysgwyr annibynnol. Mae hefyd yn ei gwneud yn fwy anodd i staff greu cyfleoedd dysgu annibynnol dan gyfarwyddyd ystyrlon i’w myfyrwyr. Mae’r dryswch hwn yn gysylltiedig, yn rhannol o leiaf, â gwahanol safbwyntiau ar ymreolaeth myfyrwyr, swyddogaeth staff, diben a manteision dysgu annibynnol a’r dull i’w ddefnyddio (Thomas et al, 2015c: 4). I greu cyd-destun lle gall dysgu annibynnol dan gyfarwyddyd lwyddo, mae angen gwneud ymdrechion i ddatblygu, a chyfathrebu, yr hyn y mae dysgu annibynnol dan gyfarwyddyd yn ei olygu i gwrs neu adran benodol. | Camau gweithredu i staff academaidd / tîm rhaglenPwy a phryd?Camau gweithredu i fentoriaid academaiddPwy a phryd?Camau gweithredu i eraillPwy a phryd? |
| 1. Cyfathrebu a phennu disgwyliadau

Dwy swigen siarad o wahanol liwiau un gyda thri dot gwyrdd yn | Mae angen i fyfyrwyr - a’u teuluoedd - gael eu hysbysu’n well am ddysgu annibynnol dan gyfarwyddyd - cyn ac ar ôl dechrau addysg uwch. Dylid cynnwys dealltwriaeth a disgwyliadau o ddysgu annibynnol dan gyfarwyddyd mewn deunyddiau ac arferion marchnata a recriwtio, gan gynnwys diwrnodau agored.Ar ôl iddynt ddechrau addysg uwch, daw dealltwriaeth myfyrwyr o ddysgu annibynnol dan gyfarwyddyd gan staff academaidd yn bennaf, drwy’r broses sefydlu ac addysgu cynnar. Mae angen egluro’r gwahaniaeth rhwng addysg uwch a dysgu blaenorol yn yr ysgol a’r coleg; mae angen esbonio ac ymarfer cyfrifoldeb unigol am anghenion dysgu; a dylid archwilio cysylltiadau rhwng dysgu annibynnol a chyrhaeddiad, cyflogaeth a chyrff proffesiynol. Mae cyflogwyr a chyrff proffesiynol yn gwerthfawrogi dysgwyr annibynnol, ac felly gellir eu hannog i gydweithredu mewn gwahanol ffyrdd i ddatblygu cyfleoedd dysgu unigol difyr sydd o fudd i fyfyrwyr a rhanddeiliaid eraill, gan gynnwys cyflogwyr. (Thomas et al, 2015c: 5 – 6) | Camau gweithredu i staff academaidd / tîm rhaglenPwy a phryd?Camau gweithredu i fentoriaid academaiddPwy a phryd?Camau gweithredu i eraillPwy a phryd? |
| 1. Sefydlu a Phontio

Saeth squiggly ar gefndir lliwgar | Mae pontio i addysg uwch yn anodd i fyfyrwyr. Cyfeiriodd staff o bob maes disgyblaeth a phob math o sefydliad at yr angen i gefnogi a pharatoi myfyrwyr ar gyfer dysgu annibynnol dan gyfarwyddyd mewn addysg uwch. Mae angen monitro dysgu annibynnol i nodi myfyrwyr sydd mewn trafferthion ac sydd angen cymorth. Yn olaf, cytunir yn eang bod angen proses cam wrth gam neu wedi ei ‘sgaffaldio’ i alluogi myfyrwyr i symud o fod yn ddysgwyr annibynnol i fod yn rhai ymreolaethol erbyn diwedd eu haddysg israddedig. (Thomas et al, 2015c: 4 - 5) | Camau gweithredu i staff academaidd / tîm rhaglenPwy a phryd?Camau gweithredu i fentoriaid academaiddPwy a phryd?Camau gweithredu i eraillPwy a phryd? |
| 1. Dylunio’r cwricwlwm

Safodd tair plygell deunydd ysgrifennu mewn lliwiau gwahanol mewn rhes | Mae’n ymddangos bod dysgu annibynnol yn fwy effeithiol pan ei fod wedi ei integreiddio’n llawn i’r rhaglen astudio, yn eglur ynghylch ei ddiben, ac wedi ei strwythuro i gynnig eglurder i fyfyrwyr am yr hyn sy’n ofynnol. (Thomas et al, 2015c: 4).Gallwch gynnwys priodoleddau dysgu annibynnol yng nghanlyniadau dysgu eich rhaglen (mae dimensiwn meta-wybodaeth tacsonomi Bloom a disgrifyddion lefel SEEC yn fannau da i ddechrau), ac yna ystyried sut y mae’r rhain yn cyd-fynd â chanlyniadau dysgu modiwlau ar bob lefel astudio.Mae dull aliniad adeiladol o ddylunio cwricwlwm yn awgrymu y bydd eich gweithgareddau dysgu a’ch tasgau asesu yn cael eu dylunio’n eglur i baratoi myfyrwyr ar gyfer datblygu’r priodoleddau hyn, a’u profi arnynt, ymhlith agweddau eraill ar y cwricwlwm. | Camau gweithredu i staff academaidd / tîm rhaglenPwy a phryd?Camau gweithredu i fentoriaid academaiddPwy a phryd?Camau gweithredu i eraillPwy a phryd? |
| 1. Dylunio dysgu

Cysgodol y pen gyda thri gwahanol lliw o feintiau amrywiol | Mae dylunio dysgu, wrth gwrs, yn elfen o ddylunio cwricwlwm (gweler uchod) ond mae’n werth ei ystyried ar wahân, o ran y mathau o weithgarwch dysgu sy’n cynnig y cyfleoedd a’r amodau sydd eu hangen i fyfyrwyr ddatblygu fel dysgwyr annibynnol, a hefyd o ran graddau’r gefnogaeth neu’r *sgaffaldiau* sydd eu hangen ar wahanol ddysgwyr ar wahanol gamau o’u cyrsiau. Yr agwedd olaf hon, wrth gwrs, yw’r agwedd ‘dan gyfarwyddyd’ ar ddysgu annibynnol dan gyfarwyddyd. Gall cynnig esboniad i fyfyrwyr o ba fathau o weithgarwch dysgu y bydd angen iddynt ymgymryd â nhw, a’r rhesymeg am ddyluniad y gweithgarwch, fod yn rhan bwysig o’u cyfnodau sefydlu neu bontio. Gellir defnyddio rhai o’r adnoddau yn y pecyn cymorth i helpu myfyrwyr ddeall yr hyn a ddisgwylir ganddynt a pham. Dyma ddulliau a moddau dysgu a gysylltir yn aml â datblygiad ac arfer dysgu annibynnol dan gyfarwyddyd:* Dysgu gweithredol
* Dysgu seiliedig ar ymholiadau a seiliedig ar broblemau
* Gwaith maes ac arbrofi (yn dibynnu ar y ddisgyblaeth)
* Dysgu gwrthdro
* Dysgu cymheiriaid a grŵp
* Dysgu wedi ei wella gan dechnoleg i ategu dysgu annibynnol dan gyfarwyddyd
 | Camau gweithredu i staff academaidd / tîm rhaglenPwy a phryd?Camau gweithredu i fentoriaid academaiddPwy a phryd?Camau gweithredu i eraillPwy a phryd? |
| 1. Amgylchedd a chymorth dysgu

Dwy law liw gwahanol yn gwrthdaro â ' i gilydd | Yn yr un ffordd ag y gellir ‘sgaffaldio’ dyluniad gweithgarwch dysgu pwnc i gynorthwyo datblygiad myfyrwyr, gellir cyfeirio at amgylchedd ac adnoddau dysgu a’u gwneud ar gael mewn ffordd dan arweiniad a hygyrch, er mwyn helpu myfyrwyr sy’n newydd i’r ‘maes lywio eu ffordd drwyddo, a dod o hyd i’r wybodaeth sydd ei hangen arnynt i wneud gwaith yn annibynnol.Meddyliwch yn nhermau ‘mapiau’, ‘cyfeiriadau’ ac ‘arweinwyr’ mwy profiadol. Mae ystyriaethau o’r amgylchedd dysgu a chymorth ar gyfer dysgu annibynnol yn cynnwys: adnoddau hygyrch, cyfleusterau TG a llyfrgell hygyrch a digonol, rhith-amgylchedd dysgu ystyriol o ddefnyddwyr, amserlen sy’n gweithio i bob myfyriwr, mannau astudio (rhai y gellir eu sicrhau ymlaen llaw), cynlluniau cymorth cymheiriaid, a mentora academaidd. | Camau gweithredu i staff academaidd / tîm rhaglenPwy a phryd?Camau gweithredu i fentoriaid academaiddPwy a phryd?Camau gweithredu i eraillPwy a phryd? |
| 1. Llythreneddau dysgu

 Bwlb golau | Daw llythreneddau ar sawl ffurf: academaidd, gwybodaeth, digidol, a sgiliau astudio er enghraifft. I ategu datblygiad dysgu annibynnol wedi ei ymwreiddio, gallai tiwtorialau a digwyddiadau dysgu cyd-gwricwlaidd eraill gynnwys pwyslais ar lythreneddau dysgu ac academaidd penodol a fydd yn galluogi myfyrwyr i weithredu’n ymreolaethol. Mae llyfrgelloedd wedi gwneud llawer o waith i hwyluso datblygiad llythreneddau gwybodaeth, er enghraifft. Yn aml, mae’r adnoddau hunan-fynediad a’r gweithdai neu diwtorialau sy’n targedu’r llythreneddau hyn yn ddewisol, ac mae’n aml yn wir bod y myfyrwyr cryfaf yn manteisio ar y cyfleoedd, tra nad yw’r myfyrwyr sydd angen cymorth a chyfeiriad fwyaf. Am y rheswm hwn, byddai’n ddoeth cynnwys amser mewn tiwtorialau a dosbarthiadau a drefnir i alluogi myfyrwyr i ddatblygu ac ymarfer y sgiliau academaidd craidd sydd eu hangen arnynt. | Camau gweithredu i staff academaidd / tîm rhaglenPwy a phryd?Camau gweithredu i fentoriaid academaiddPwy a phryd?Camau gweithredu i eraillPwy a phryd? |
| 1. Asesu ac adborth

Cylch yn cynnwys dau ddarn o bapur wedi ' u plygu ar y gornel dde isaf.  Mae un llun yn cynnwys y llythyren gyfalaf F a ' r llall a +.  Mae saeth yn cysylltu ' r ddau ddarn o bapur. | Mae asesu yn hanfodol i ddysgu annibynnol dan gyfarwyddyd effeithiol. Gall asesu ennyn brwdfrydedd myfyrwyr i gymryd rhan, cynnig dull defnyddiol ar gyfer rhyngweithio rhwng myfyrwyr a staff academaidd, a chynnig adborth i fyfyrwyr i wella eu prosesau a’u canlyniadau astudio yn y dyfodol. Mae’n ymddangos bod cyfuniad o asesu ffurfiannol a chyfunol ym maes dysgu annibynnol dan gyfarwyddyd yn arbennig o werthfawr. (Thomas et al 2015c: 5)Gall mabwysiadu dull asesu sy’n rhoi pwyslais ar y rhaglen eich helpu i ddylunio’n gydlynol ar draws rhaglen astudio, gan gynyddu tryloywder i fyfyrwyr, a hefyd sicrhau cynnydd cam wrth gam gofalus o ran cymhlethdod y cynnwys, tasgau a maint yr ymreolaeth a ddisgwylir gan fyfyrwyr. Mae strategaeth adborth amserol yn elfen allweddol o hyn, ac felly hefyd paratoad ar gyfer asesu wedi ei integreiddio – i greu dull cyffredinol sy’n ‘asesu ar gyfer llwyddiant’. | Camau gweithredu i staff academaidd / tîm rhaglenPwy a phryd?Camau gweithredu i fentoriaid academaiddPwy a phryd?Camau gweithredu i eraillPwy a phryd? |
| 1. Cwricwlwm cynhwysol

Tri silwetau o bobl mewn gwahanol liwiau | Gall dysgu annibynnol dan gyfarwyddyd gynnig mwy o hyblygrwydd ac felly bod yn fwy cynhwysol na rhai mathau eraill o ddysgu ac addysgu. Mae’r defnydd helaeth o dechnoleg a dysgu ar-lein yn caniatáu i ddeunydd gael ei ddarparu mewn gwahanol fformatau, i fodloni gwahanol ddymuniadau a hawliadau dysgu, ac i gynnig hyblygrwydd ynghylch pryd a ble mae myfyrwyr yn cymryd rhan.Gall dysgu grŵp greu heriau i alluogi’r holl fyfyrwyr gymryd rhan. Un ateb yw cynnwys hyn yn nyluniad modiwlau, o ran cyfyngu faint o amser y mae angen i fyfyrwyr fod gyda’i gilydd a’u hannog i ddod o hyd i atebion i ddiwallu anghenion a chyd-fynd ag amgylchiadau aelodau’r grŵp. (Thomas et al 2015c: 5) | Camau gweithredu i staff academaidd / tîm rhaglenPwy a phryd?Camau gweithredu i fentoriaid academaiddPwy a phryd?Camau gweithredu i eraillPwy a phryd? |
| 1. Cynnwys a chynorthwyo staff

Pedwar o bobl o wahanol oedrannau yn siarad â ' i gilydd yn sefyll mewn cylch yn wynebu ' r tu allan | Mae datblygu a chefnogi modiwlau dysgu annibynnol dan gyfarwyddyd yn cymryd llawer o amser ac nid yw’n cael ei gydnabod yn aml. (Thomas et al 2015c: 4)Mae angen cynnwys a chynorthwyo staff i ddarparu cyfleoedd dysgu annibynnol dan gyfarwyddyd effeithiol. Mae hyn yn gofyn am amgylchedd sy’n annog ac yn caniatáu staff i ddatblygu cyfleoedd dysgu annibynnol newydd.Mae angen i dimau rhaglen gydweithio i ddatblygu cysondeb a dulliau dysgu annibynnol dan gyfarwyddyd ar y cyd. Mae angen atgyfnerthu cynnwys mwy o staff gyda datblygiad staff ar gyfer staff newydd a phresennol, gan gynnwys rhannu arferion. Mae staff angen cymorth ymarferol hefyd, yn enwedig o ran y defnydd o dechnoleg newydd. (Thomas et al 2015c: 5) | Camau gweithredu i staff academaidd / tîm rhaglenPwy a phryd?Camau gweithredu i fentoriaid academaiddPwy a phryd?Camau gweithredu i eraillPwy a phryd? |

**Pecyn Cymorth Dysgu Annibynnol Dan Gyfarwyddyd**

****

Prifysgol Abertawe, 2018, gyda chyllid grant gan [Advance HE](http://www.advance-he.ac.uk/) a datblygu gan Corony Edwards Consulting [coronyedwards.co.uk](http://www.coronyedwards.co.uk). Ar gael o dan: Creative Commons Attribution-Non-commercial-ShareAlike 4.0 International Licence [creativecommons.org/licenses/by-nc-sa/4.0](https://creativecommons.org/licenses/by-nc-sa/4.0) /